ট্রডল বিখ্যাত ব্রিটিশ ডক্যুমেন্টারী চলচিত্র দ্য ওয়ার্ল্ড এট ওয়ার-এর দুইটি এপিসোডে [নং: ১৬ <nowiki>"ইনসাইড দ্য রাইখ (১৯৪০-১৯৪৪)"</nowiki> এবং নং:২১ <nowiki>"নেমেসিস: জার্মানি (ফেব্রুয়ারি-মে ১৯৪৫)"</nowiki>] এবং মার্কিন সাহিত্যিক ও সাংবাদিক জেমস পি. ও'ডোনেলের ১৯৭৫ সালে প্রকাশিত বই দ্য বাঙ্কার-এর জন্য সাক্ষাতকার দেন। এছাড়া যুদ্ধপরবর্তী সময়ে ট্রডল জার্মানিতে বিভিন্ন সাচিবিক পেশায় কাজ করতেন এবং দীর্ঘ সময় তিনি কুইক নামের জার্মান ম্যাগাজিনে নির্বাহি সম্পাদকের দায়িত্বে নিয়োজিত ছিলেন। ট্রডল তার ছোট বোনের কাছে কিছুকাল অস্ট্রেলিয়াতেও বসবাস করেছিলেন এবং অস্ট্রেলিয়ায় পাকাপাকিভাবে থাকার জন্য তিনি আবেদনও জানিয়েছিলেন কিন্তু তার পূর্ব-নাৎসি ইতিহাস থাকায় তার আবেদনপত্র বাতিল করে দেওয়া হয়।

১৯৮৯ সালে, দ্বিতীয় বিশ্বযুদ্ধে ট্রডলের জীবন কাহিনী নিয়ে তার হস্তলিখিত কিছু কথা 'ভয়সেস ফ্রম দ্য বাঙ্কার' গ্রন্থে প্রকাশ করা হয়। সে বছর ট্রডল বিবিসি'র 'দ্য ফাটাল এট্রাকশ্যান অব আডলফ হিটলার' নামক ডক্যুমেন্টারী চলচিত্রে সাক্ষাৎকার দেন এবং সেখানে হিটলারের প্রতি সেই সময়ে তার গভীর অনুভূতির কারণ এবং হিটলারের বাঙ্কারে যুদ্ধের শেষ দিনগুলো নিয়ে তিনি সবিস্তারে আলোচনা করেন। পাশাপাশি ১৯৯১ সালে জুয়াইতাস ডয়েচেস ফের্নসেহেন নামের একটি জার্মান টিভি চ্যানেলে 'হিটলার'স হ্যানশম্যান' নামক একটি ধারাবাহিক ডক্যুমেন্টারী চলচিত্রে তিনি সাক্ষাৎকার প্রদান করেন। এছাড়াও ২০০২ সালে ট্রডল অস্ট্রিয়ান লেখিকা এবং সাংবাদিক মেলিসা মুলারের সাথে তার স্মৃতিকথা আনটিল দ্য ফাইনাল আউয়ার প্রকাশ করেন যেখানে তিনি হিটলারের সাথে তার কাজ করার মূহুর্ত নিয়ে বর্ণনা করেছিলেন এবং এটি অধিকতর মিডিয়া কাভারেজও অর্জন করেছিলো। এছাড়া ২০০২ সালে তিনি নামের একটি অস্ট্রিয়ান প্রামাণ্যচিত্রেও সাক্ষাৎকার দিয়েছিলেন এটিও ব্যাপক দৃষ্টি আকর্ষণ করেছিলো।

ট্রডল ইয়ুঙ্গে ২০০২ সালে ১০ই ফেব্রুয়ারি ৮১ বছর বয়সে ক্যান্সার রোগে মৃত্যুবরণ করেন। মৃত্যুর কিছুদিন পূর্বে তিনি বলেছিলেন, <nowiki>"যেহেতু আমি আমার (জীবনের) গল্পকে বিদায় করেছি, তাই এখন আমি আমার জীবনকেও বিদায় জানাতে পারি।"</nowiki> তাছাড়া ট্রডল ইয়ুঙ্গে আরো বেশি করে মানুষের দৃষ্টি আকর্ষণের কেন্দ্রবিন্দু হয়ে ওঠেছিলো, যখন হিটলারের সাথে তার জীবনসম্পর্কিত কিছু অভিজ্ঞতা অস্কার মনোনীত জার্মান চলচিত্র ডের উন্টারগাং-এ অভিনয়ের মাধ্যমে ফুঁটিয়ে তোলা হয়েছিলো। উক্ত চলচিত্রের শুরু এবং শেষ হয়েছিল তার উদ্ধৃতাংশ দিয়ে। চলচিত্রটির শেষে ট্রডল বলেছিলেন, 

মিডিয়ায় চিত্রায়ণ
প্রারম্ভিক জীবনী
বার্লিন, ১৯৪৫
পরবর্তী জীবন